תה ויסוצקי

תה ויסוצקי היא חברת תה ישראלית-בינלאומית שנוסדה בשנת 1849 על ידי הנדבן היהודי קלונימוס זאב ויסוצקי (1824–1904) מראשי חובבי ציון במוסקבה, רוסיה. החברה הוקמה במקור ברוסיה, אך במהלך השנים הועתק מיקומה של החברה מרוסיה לישראל. בשנת 1904 הקימה החברה סניף ראשון מחוץ לגבולות רוסיה בניו יורק אשר קהל היעד שלו היה קהילת המהגרים הרוסים בעיר. בשנת 1907 נפתח סניף ראשי בלונדון אותו ניהל אחד העם. עם הזמן נפתחו סניפים חדשים ברחבי העולם ובשנת 1935 הקים שמעון זידלר, נצר למשפחת ויסוצקי, שניהל עם אביו כטועם-תה את קונצרן ויסוצקי בפולין את המפעל הראשון בישראל, בעיר תל אביב. בשנת 1963 הועבר המפעל לבית ויסוצקי במרכז תל אביב ולאחר מכן לקריית אריה שבפתח תקווה. עם הזמן העתיקה החברה את מוצאה מרוסיה לישראל. בשנות ה-60 פיתחה החברה את שקיק התה עם "פס הכסף" כדי להימנע משימוש בסיכות מתכת בחיבור התלי לשקית. עד סוף שנות ה-80 שיווקה החברה בעיקר מוצרי תה שחור במגוון אריזות. בשנות ה-90 החלה לייצר גם חליטות צמחים שאינן מכילות תה. בשנת 2001 נכנסה החברה לתחום הקפה כאשר הפיצה קפה שחור תחת המותג "רג'ואן" בשותפות עם משפחת רג'ואן. השותפות החזיקה כשנה וחצי בלבד. בשנים 1996 עד 2009 הפיצה החברה משקה תה קר תחת המותג "אייס T", אך וויתרה עליו לאחר שנים של הפסדים, בשנת 2016 השיקה החברה משקה דומה תחת השם "חליטת ויסוצקי ICE". בשנת 2009 השיקה החברה סדרת פרימיום – "קולקציית העלים" - תערובות תה שונות בשקיקי פירמידה הארוזים בקופסה מיוחדת. החברה משווקת כיום מעל ל-200 מוצרים, בהם מוצרי תה שחור, תה ירוק, תה אדום, תה לבן ותה בטעמים שונים. מפעלה החדש שהוקם באזור התעשייה קדמת גליל, תחת הנהלת שלום זיידלר, בנם של המייסדים, הוא הגדול במזרח התיכון לערבול ואריזת תה[דרוש מקור]. החברה מפיצה את מוצריה באמצעות שני מרכזי הפצה הממוקמים בצריפין, ובקדמת גליל. בנוסף, מספקת החברה את מוצריה ללקוחות מוסדיים כגון צה"ל, אל על. ויסוצקי היא החברה המובילה לייצור תה בישראל והיא אוחזת בנתח שוק של כ־78%. החברה מקיימת קשרי סחר ושיווק ברוסיה, ארצות הברית, אוסטרליה, צרפת, דרום אפריקה, בריטניה ועוד. ב-26 ביוני 2023, הכריזה הממונה על התחרות על ויסוצקי כמונופול בשוק התה הירוק וחליטות הצמחים. תה שחור בטעם עשיר תה שחור בטעם עדין ארל גריי - תערובת תה עם תפוז ברגמוט לורד גריי - תערובת תה עם תפוז ברגמוט, ליים ולימון. רויאל גריי - תערובת תה עם תפוז ברגמוט, מנדרינה ותפוז תה אניגליש ברקפסט - תה שחור חזק תה קלאסי עם נגיעות נענע - תה שחור עם תמצית נענע תערובת תה שחור עם הל - תה שחור עם הל תה נענע - תה עם נענע תה מספר 74 - תה שחור תה ירוק סיני קלאסי תה ירוק לימונית ולואיזה תה ירוק עם נענע תה ירוק לימונית ולואיזה בתוספת עלי סטיביה - תה ירוק עם לימונית, לואיזה, סטיביה ותמצית לימון תה ירוק יסמין תה ירוק נענע בתוספת עלי סטיביה - תה ירוק עם סטיביה ושמן נענע תה ירוק לימונית וג'ינג'ר - תה ירוק עם ג`ינג`ר, לימונית, קליפות לימון, ותמצית לימון. תה ירוק ארל גריי - תה ירוק עם ברגמוט ולימון תה ירוק מרווה - תה ירוק עם מרווה ועלי אוכמניות תה ירוק קמומיל תה ירוק צ'אי מסאלה - תה ירוק עם קינמון גרוס, ציפורן, הל ופלפל שחור גרוס. תה ירוק וניל - תה ירוק עם עלי אוכמניות ותמצית וניל קלונימוס זאב ויסוצקי אתר האינטרנט הרשמי של החברה (באנגלית) תה ויסוצקי האתר הישראלי אורה קורן‏, הצלחה בכוס תה, באתר וואלה, 23 בינואר 2007 שוקי שדה, שיבת תיון, באתר הארץ, 9 במאי 2008 נועם שרביט, ‏ביהמ"ש: משפחת רג'ואן היא בעלת המותג "רג'ואן" - למעט במוצרי קפה, באתר גלובס, 16 בספטמבר 2008 הילה אלפרט, דווקא כן כוס התה שלי, באתר ישראל היום, 1 במרץ 2013 ליאת רון‏, ויסוצקי הוכרזה כמונופול בתחום התה הירוק. מהן המשמעויות?, באתר וואלה, 26 ביוני 2023 שירה ספיר, ‏לראשונה זה שנים בתחום המזון: רשות התחרות הכריזה על ויסוצקי כמונופול, באתר גלובס, 26 ביוני 2023 פרסומת לתה ויסוצקי על שולי מפת שדה המלחמה במזרח הרחוק בהוצאת הצפירה, ורשה, תחילת המאה ה-20 באתר הספרייה הלאומית, אוסף המפות ע"ש ערן לאור על-פי נתוני נילסן (כספי) לספטמבר 2004 הממונה על התחרות קבעה: ויסוצקי היא בעלת מונופולין בשוק התה הירוק ובשוק חליטות הצמחים, באתר gov.il, ‏26 ביוני 2023